সমাবেশে বক্তারা বলেন, শাহজাহান বাচ্চু ছিলেন এক মুক্তমনা লেখক। গত ১১ জুন মুন্সীগঞ্জের সিরাজদি খাঁন থানার কাকালদী গ্রামে ধর্মান্ধ মৌলবাদী গোষ্ঠীরা তাকে হত্যা করে। গত কয়েক বছর যাবৎ তারা তাকে হত্যার হুমকি দিয়ে আসছিল। ইতোপূর্বে অভিজিৎ, নিলয়, ওয়াসিকুর সহ অসংখ্য মুক্তমনা লেখকদের ধর্মান্ধ মৌলবাদী গোষ্ঠী হত্যা করেছে। তার একটিরও যথাযথ বিচার না হওয়ায় এই ধরনের হত্যাকান্ডের পুনরাবৃত্তি ঘটছে। সরকার বলেছিল জঙ্গীগোষ্ঠী নির্মূল হয়েছে। এই ঘটনার মধ্যদিয়ে প্রমাণ হলো জঙ্গীগোষ্ঠী এখনও নির্মূল হয় নাই। অনতিবিলম্বে শাহজাহান বাচ্চুর হত্যাকারীদের গ্রেফতারের মধ্য দিয়ে সরকারের সদিচ্ছার প্রমাণ দিতে হবে। এই হত্যাকান্ড নিয়ে অতীতের মতো কোন নাটক জনগন মেনে নিবে না। দেশের সকর প্রগতিশীল রাজনৈতিক দল, সামাজিক, সাংস্কৃতিক সংগঠন সহ মুক্তমনা সকল গণতান্ত্রিক মানুষকে এই ধর্মান্ধ মৌলবাদী গোষ্ঠীর বিরুদ্ধে ঐক্যবদ্ধ আন্দোলন গড়ে তোলার আহ্বান জানান নেতৃবৃন্দ।